Document ID: 32014D0018

A POLITIKAI ÉS BIZTONSÁGI BIZOTTSÁG EUCAP SAHEL NIGER/1/2014 HATÁROZATA
(2014. január 14.)
az Európai Unió nigeri KBVP-missziója (EUCAP Sahel Niger) vezetője megbízatásának meghosszabbításáról
(2014/18/KKBP)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 38. cikke harmadik bekezdésére,
tekintettel az Európai Unió nigeri KBVP-missziójáról (EUCAP Sahel Niger) szóló, 2012. július 16-i 2012/392/KKBP tanácsi határozatra (1),
mivel:
(1)
A 2012/392/KKBP határozat 9. cikkének (1) bekezdése értelmében a Politikai és Biztonsági Bizottság (PBB) a Szerződés 38. cikkével összhangban felhatalmazással rendelkezik arra, hogy az Európai Unió nigeri KBVP-missziójának (EUCAP Sahel Niger) politikai ellenőrzése és stratégiai irányítása céljából meghozza a megfelelő határozatokat, beleértve a misszióvezető kinevezéséről szóló határozatot is.
(2)
A PBB 2013. november 12-én elfogadta az EUCAP Sahel Niger/2/2013 határozatot (2), amelyben Filip DE CEUNINCK-et nevezte ki az EUCAP Sahel Niger misszióvezetőjévé ideiglenesen, a 2013. november 1-jétől2013. december 31-ig tartó időszakra.
(3)
Az Unió külügyi és biztonságpolitikai főképviselője 2013. december 5-én azt javasolta, hogy Filip DE CEUNINCK-nek, az EUCAP Sahel Niger misszióvezetőjének adott ideiglenes megbízatást hosszabbítsák meg 2014. január 1-jétől az EUCAP Sahel Niger új misszióvezetője kinevezéséig tartó időszakra,
ELFOGADTA EZT A HATÁROZATOT:
1. cikk
Filip DE CEUNINCK-nek, az Európai Unió nigeri KBVP-missziója (EUCAP Sahel Niger) vezetőjének ideiglenes megbízatását a Politikai és Biztonsági Bizottság az EUCAP Sahel Niger új misszióvezetőjének kinevezéséig meghosszabbítja.
2. cikk
Ez a határozat az elfogadásának napján lép hatályba.
Ezt a határozatot 2014. január 1-étől kell alkalmazni.
Kelt Brüsszelben, 2014. január 14-én.

Labels: 18
15